
ΕΛΛΗΝΙΚΗ ΔΗΜΟΚΡΑΤΙΑ
ΥΠΟΥΡΓΕΙΟ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ
ΓΡΑΦΕΙΟ ΤΥΠΟΥ
                                                           
                                                                            
Αθήνα, 22 Οκτωβρίου 2021          

ΔΕΛΤΙΟ ΤΥΠΟΥ
Παραπομπή επιχείρησης για πώληση Π.Ο.Π./Π.Γ.Ε. χωρίς άδεια
 
Μετά από επιτόπιους ελέγχους κλιμακίων του ΕΛΓΟ-ΔΗΜΗΤΡΑ  σε σημεία λιανικής πώλησης, στην περιοχή της Αττικής και διερεύνηση σε ηλεκτρονικά καταστήματα και διαφημιστικά sites, διαπιστώθηκε ότι η επιχείρηση με την επωνυμία «ΚΑΛΤΣΑΣ Μ. ΕΥΑΓΓΕΛΟΣ», η οποία δεν είναι καταχωρημένη στο «Μητρώο εγκεκριμένων επιχειρήσεων και δικαιούχων Χρήσης των Ενδείξεων Π.Ο.Π. & Π.Γ.Ε», τοποθέτησε και διέθεσε στην αγορά ελιές, που έφεραν επί της ετικέτας τους την ένδειξη «ΘΡΟΥΜΠΑ ΘAΣΟΥ ΠΟΠ» και εξαιρετικό παρθένο ελαιόλαδο, που έφερε επί της ετικέτας του την ένδειξη «ΘΑΣΟΣ ΠΓΕ». Και τα δύο προϊόντα έφεραν στην ετικέτα τους το αντίστοιχο Ενωσιακό Σύμβολο των ΠΟΠ και ΠΓΕ προϊόντων.
 
Με την αναγραφή των ανωτέρω ενδείξεων, γίνεται κατάχρηση των καταχωρημένων ονομασιών: «ΘΡΟΥΜΠΑ ΘAΣΟΥ ΠΟΠ» και «ΘΑΣΟΣ ΠΓΕ», για αντίστοιχα συγκρίσιμα προϊόντα, γεγονός που προκαλεί παραπλάνηση των καταναλωτών και αθέμιτο ανταγωνισμό.  

Ο ΕΛΓΟ-ΔΗΜΗΤΡΑ αποφάσισε την παραπομπή της επιχείρησης «ΚΑΛΤΣΑΣ Μ. ΕΥΑΓΓΕΛΟΣ» στην Πρωτοβάθμια Επιτροπή Εξέτασης Παρατυπιών & Παραβάσεων προϊόντων Π.Ο.Π./Π.Γ.Ε. του Υ.Π.Α.Α.Τ. για επιβολή κυρώσεων, σύμφωνα με την ισχύουσα νομοθεσία.
 
Θα ακολουθήσουν ενέργειες του ΕΛΓΟ ΔΗΜΗΤΡΑ, σε συνεργασία με συναρμόδιες υπηρεσίες, σύμφωνα με τα οριζόμενα στην ισχύουσα νομοθεσία.
 
Οι έλεγχοι θα συνεχισθούν με στόχο την προστασία των παραγωγών και των καταναλωτών, αλλά και για να ενισχύσουμε τις τιμές των προϊόντων μας.

